Hospodářské a sociální dějiny Československa 1918 – 1992

Hospodářské a sociální dějiny Československa 1918 – 1992 je dvojzväzková kolektívna vedecká syntéza česko-slovensko-britského autorského kolektívu pod vedením Václava Průchu, ktorá sa venuje hospodárskym a sociálnym dejinám Česko-Slovenska od jeho vzniku v roku 1918 po jeho zánik v roku 1992.

Koncepcia

1. diel (1918 – 1945) 
Prvý diel publikácie obsahuje štyri chronologicky usporiadané kapitoly, ktoré sú ďalej tematicky členené na podkapitoly. Kapitoly sú:
 Formovanie hospodárstva a sociálne reformy nového štátu (1918 – 1921)
 Na ceste k stabilizácii hospodárstva a konjunktúre (1922 – 1929)
 Od nástupu veľkej hospodárskej krízy k Mníchovu (1930 – 1938)
 České krajiny a Slovensko v nemeckom veľkopriestorovom hospodárstve (1938 – 1945)

„Vtedajšie teritórium Československej republiky je posudzované ako celok, takže je venovaná úmerná pozornosť Slovensku a v menšej miere i Podkarpatskej Rusi. Hojne je pritom využívaná slovenská odborná literatúra, vrátane prác z obdobia po roku 1992.“ (Václav Průcha v predhovore)

2. diel (1945 – 1992) 
Druhý, obšírnejší diel sa venuje povojnovému úseku dejín. Obsahuje štyri chronologicky usporiadané kapitoly, ktoré sú ďalej tematicky členené na podkapitoly a menšie podcelky týchto podkapitol. Kapitoly sú:
 Povojnové revolučné premeny a obnova národného hospodárstva (1945 – 1948)
 Od prvej päťročnice k Pražskej jari (1949 – 1968)
 Ambície a ekonomická realita dvoch dekád (1969 – 1989)
 Počiatky postkomunistickej transformácie ekonomiky do zániku Československa (1990–1992)

Autori 
Obe diely publikácie spracoval autorský kolektív pod vedením hospodárskeho historika Václava Průchu, univerzitného profesora Vysokej škole ekonomickej v Prahe (VŠE), ktorý je autorom niektorých kapitol a zároveň vykonal zjednotenie štylistiky, tabuliek a poznámkového aparátu. Na prvom dieli sa podieľali historici profesorka Alice Teichová (pôsobiaca v Anglicku, Spojenom kráľovstve), docentky Jana Geršlová (Vysoká škola banská – Technická univerzita Ostrava), Alena Hadrabová (VŠE, externá spolupráca), Lenka Kalinová (VŠE) a docent Ústavu hospodárskych a sociálnych dejín Filozofickej fakulty Karlovej univerzity Eduard Kubů. Diel recenzoval docent Drahomír Jančík (Filozofická fakulta Karlovej univerzity). Využité boli aj texty slovenského hospodárskeho historika Jozefa Faltusa, ktorý zomrel (1999) ešte pred vydaním publikácie a na použitie svojej práce udelil predbežný súhlas.

Na druhom dieli sa autorsky podieľal Průcha, Geršlová, Hadrabová, Kalinová, profesor František Vencovský (VŠE) a docent Zdislav Šulc (VŠE, externá spolupráca). Diel recenzoval profesor Drahomír Jančík (Filozofická fakulta Karlovej univerzity).

Referencie

Literatúra 
 , 578 strán
 , 1002 strán

Externé odkazy 
 Prvý diel na stránke vydavateľa
 Druhý diel na stránke vydavateľa

Odborná literatúra
Knihy z 2004
Knihy z 2009